ΜΕΤΑΡΡΥΘΜΙΣΗ ΚΛΕΟΜΕΝΗ

Στην Σπάρτη, βασίλευσε από το 235 έως το 222 π.Χ., ο Κλεομένης.

Είχαν μείνει ελάχιστοι πολίτες, γιατί είχε συγκεντρωθεί η ιδιοκτησία γης στα χέρια λίγων ιδιοκτητών. Συγκέντρωση ιδιοκτησίας σημαίνει ότι εκείνοι οι οποίοι δεν είχαν ιδιοκτησία γης δεν μπορούσαν να ασκήσουν τα πλήρη πολιτικά τους δικαιώματα και τα έχαναν. Έτσι προχώρησε σε μια δραστική μεταρρύθμιση. Όπως γράφει ο Πλούταρχος, εξήγγειλε ότι:

Όλη η γη θα πρέπει να αποτελεί κοινή περιουσία, οι οφειλέτες θα πρέπει να απαλλαγούν από τα χρέη τους και οι ξένοι να κριθούν και να περάσουν από εξέταση, ώστε οι πιο δυνατοί να γίνουν Σπαρτιάτες πολίτες και να συμβάλλουν με τα όπλα τους στη διατήρηση της πόλης.

Αφού όλη η ιδιωτική γη έγινε πρώτα κοινή ιδιοκτησία, μετά διαιρέθηκε σε αγροτεμάχια που εκχωρήθηκαν σε όλους τους πολίτες. Στους αποδέκτες συμπεριλαμβάνονταν οι Σπαρτιάτες που είχαν επιστρέψει από την εξορία καθώς και νέοι πολίτες. Έτσι ο στρατός των Σπαρτιατών είχε πλέον δύναμη 4.000 ανδρών.

Πηγή: Άγγελος Χανιώτης, Δημοκρατίες στην αρχαία Ελλάδα: Γένεση και εξέλιξη, mathesis.cup.gr